**Mesto Spišská Belá**

Materiál na zasadnutie mestského zastupiteľstva dňa 27. 6. 2019

**K bodu č.**

**Informácia o kontrolách za posledné obdobie**

Predkladá:

Ing. Slávka Tomalová, hlavná kontrolórka

Vypracovala:

Ing. Slávka Tomalová, hlavná kontrolórka

Návrh na uznesenie:

Mestské zastupiteľstvo b e r i e n a v e d o m i e správu o výsledkoch kontroly.

**Správa z vykonanej kontroly**

 Podľa ustanovenia § 18f ods. 1 písm. d) zákona č. 369/1990 Zb. o obecnom zriadení v zn. n. p. som mestskému zastupiteľstvu na jeho zasadnutí predložila správu o výsledkoch kontroly vykonanej na základe schváleného plánu kontrol na I. polrok 2019:

* **kontrola hospodárenia v spoločnosti Lesy Mesta Spišská Belá s. r. o. v roku 2018**

 Spoločnosť Lesy Mesta Spišská Belá s. r. o. vznikla ako samostatný subjekt 9. 9. 2015. Plní úlohy hospodárenia v lesoch, zaoberá sa ich obnovou, ochranou a plní aj spoločenské funkcie v tejto oblasti. Pri kontrole predloženého účtovníctva, zmlúv, výkazov evidencií a súvisiacich dokladov neboli zistené nedostatky alebo porušenia právnych predpisov.

 Spoločnosť v roku 2018 hospodárila so ziskom vo výške 5 490 eur.

 Výnosy spoločnosti tvorili tržby z predaja dreva a služieb 689 691

 Dotácia z mesta /majetková ujma/ 50 000

 Dotácia z úradu práce /zamestnanie cez projekty/ 21 415

 Dotácie z pôdohospodárskej platobnej agentúry 69 410

 Najvýznamnejšie náklady:

 Ťažbárska, pestovná činnosť, zalesňovanie /dodávateľsky/ 443 990

 Mzdové náklady a poistné 146 355

 Tvorba rezervy na pestovnú činnosť 80 000

 Náklady a odpisy z Mestského podniku 63 283

 Nákup sadeníc 21 206

 Spoločnosť v roku 2018 vytvorila na ťarchu nákladov zákonnú rezervu na pestovnú činnosť vo výške 80 000 eur. Na účte tejto rezervy mala v priebehu kontroly 147 000 eur, t. zn v plnej výške tak, ako boli postupne navrhnuté sumy jej tvorby v jednotlivých rokoch.

 Významnejšou investíciou v  roku 2018 bol nákup kolesového traktora John Deere za 30 945 eur.

Ing. Slávka Tomalová, hlavná kontrolórka